Paminklas Vikipedijai

Paminklas Vikipedijai – pirmasis pasaulyje paminklas Vikipedijai, skirtas visiems Vikipedijos kūrėjams, 2014 m. spalio 22 d. atidengtas Slubicėse, Lenkijoje.Pierwszy taki na świecie – w Słubicach stanął pomnik Wikipedii (lenkų k.) (prieiga 2014-10-27)

Beveik trijų metrų paminklo idėjos iniciatorius – Krzysztof Wojciechowski, administracinis Collegium Polonicum (mokslinė-edukacinė institucija Slubicuose) direktorius. Paminklo projektą sukūrė 30-metis armėnų menininkas Mihran HakobianAuthor of Wikipedia’s first monument is Armenian (anglų k.) (prieiga 2014-10-27). Paminklas vaizduoja ant pjedestalo, simbolizuojančio knygas, stovinčias keturias žmonių figūras (dvi moterys ir du vyraiTak powstaje pomnik Wikipedii  (lenkų k.) (prieiga 2014-10-27)), kurios laiko Vikipedijos logotipą – neužbaigtą iš dėlionės dalių sudarytą gaublį. Ant paminklo pjedestalo yra trys atminimo lentelės lenkų, anglų ir vokiečių kalbomis.

Paminklą finansavo Slubicų miesto savivaldybė. Jo kaina – 62 tūkst. zlotų.Pierwszy na świecie pomnik Wikipedii odsłonięto w Słubicach (lenkų k.) (prieiga 2014-10-27)

Vikimedijos fondo pranešime spaudai Valdybos pirmininkas Džimis Veilsas teigia: „Kai 2001 m. buvo pradėtas Vikipedijos projektas, negalėjau nė pasvajoti, kad kada nors Vikipedija bus pagerbta paminklu – mes rašėme apie paminklus, fotografavome juos mūsų projekto Wiki Loves Monuments konkurso metu, o dabar ir patys turime mūsų paminklą. Tai tikrai ypatinga ir įspūdinga diena ir tikiuosi, kad dabar dėmesio centre yra tie tūkstančiai, kurie redaguoja Vikipediją ir daro ją nemokamu žinių šaltiniu.“Press releases/First-ever Wikipedia Monument unveiled in Poland (anglų k.) (prieiga 2014-10-27)

 Šaltiniai 

Kategorija:Paminklai
Kategorija:Vikipedija